સેન્ટર ફોર રેલ્વે ઇન્ફર્મેશન સર્વિસ (સીઆરઆઇએસ)એ એક ખાનગી ટેક્નોલોજી કંપનીની મદદથી એક નવી વેબ એપ્લિકેશન ડેવલપ કરી છે, જેને નામ આપવામાં આવ્યું છે રેલરડાર. આ એપ્લિકેશનની મદદથી આપણે સૌ એક નક્શા પર કોઈ ચોક્કસ ટ્રેન બરાબર આ સમયે ક્યાં પહોંચી છે તે જાણી શકીએ છીએ. આમ જુઓ તો આ સર્વિસ સાવ નવી નથી, અગાઉ ‘સ્પોટ યોર ટ્રેન’ નામે આ જ પ્રકારની સેવા આપવામાં આવતી હતી, હવે તેમાં સુધારાવધારા કરવામાં આવ્યા છે (મેપ પર ફ્લાઇટ્સનું સ્ટેટસ બતાવતી સાઇટ્સ પણ તમે જોઈ હશે).